पवार ने किया था बलवा के विमान का इस्तेमाल  
विपक्ष के नेता एकनाथ खड़से ने आरोप लगाया कि   2जी स्पैक्ट्रम घोटाले के आरोपी शाहिद बलवा और शरद पवार के बीच संबंध हैं।
2 जी मामले में गिरफ्तार डीबी रियल्टी के मालिक शाहिद बलवा का नाम अब केन्द्रीय मंत्री शरद पवार से जोड़ा जा रहा है। महाराष्ट्र विधानसभा में बृहस्पतिवार को इस मसले पर जमकर हंगामा हुआ। विपक्ष के नेता एकनाथ खड़से ने सदन में इस मसले को उठाया। विपक्ष ने पूछा कि शाहिद बलवा के हवाई जहाज का इस्तेमाल शरद पवार ने क्यों किया।   विपक्ष के नेता एकनाथ खड़से ने आरोप लगाया है कि शरद पवार, प्रतिभा पवार, विनोद गोयनका और बीसीसीआई के पूर्व अध्यक्ष शशांक मनोहर एक साथ शाहिद बलवा के प्लेन से दुबई गए थे। खड़से ने ये भी आरोप लगाया कि विनोद गोयनका के भाई के अंडरवलर्ड डॉन दाऊद से रिश्ते हैं। उन्होंने यह प्रश्न भी पूछा कि ऐसे लोगों पवार के संबंध क्यों हैं।